Pirmosios 1000 vaiko gyvenimo dienų: kaip kasdienis rūpestis kuria saugų ryšį? | Seminaras vyks 2026 m. spalio 1 d.
SEMINARAS BŪSIMIEMS TĖVAMS IR ŠEIMOMS, AUGINANČIOMS 0–3 METŲ VAIKUS Pirmosios 1000 vaiko gyvenimo dienų: kaip kasdienis rūpestis kuria saugų ryšį? Sąmoninga, pagarbi ir pozityvi tėvystė: ryšys, bendradarbiavimas, amžių atitinkančios ribos ir tėvų lyderystė 🗓️ Datos ir informacija 2026 m. spalio 1 d. 💻 Formatas: nuotolinis seminaras 👨🏫 Lektorė: Ieva Daugėlė 🕔 Laikas: 18:00–21:00 Apie mokymus Pirmieji vaiko gyvenimo metai yra kritiškai svarbūs dėl itin spartaus smegenų vystymosi, kuris vėliau žmogaus gyvenime niekada nesikartoja tokiu intensyvumu. Tai laikas, kai formuojamas saugus prieraišumas ir tai nėra tik emocinis ryšys – tai biologinis pagrindas, lemiantis, kaip vaiko smegenys vėliau reaguos į stresą ir kaip jis gebės reguliuoti savo emocijas visą likusį gyvenimą. Šis seminaras padės suprasti kūdikio bei mažo vaiko elgesį iš raidos perspektyvos ir prieraišios, pozityvios bei pagarbios tėvystės principus paversti realiais kasdieniais sprendimais – be spaudimo būti tobulais tėvais. Saugaus ryšio pamatai. Kūdikio bendravimas ir signalai tėvams, jautrus bei empatiškas atsakas, artumo ir pasikartojančios patirties „esu pastebėtas – manimi pasirūpinama“ svarba. Vaiko raida ir amžių atitinkančios ribos. Ką 0–3 metų vaikas jau geba, o ko dar negali dėl besiformuojančių smegenų bei impulsų kontrolės; kaip kurti saugią tyrinėjimo aplinką, mažinti perteklinius draudimus, pasiūlyti tinkamą alternatyvą ir matyti elgesį ne kaip maištą ar neklausymą, o kaip natūralų instinktą išlaikyti prieraišumą ir nepatenkinto poreikio signalą. Emocijų reguliavimas. Kodėl kūdikis ir mažas vaikas dar negali nusiraminti pats ir kaip tėvai gali jam padėti. Maitinimas ir fizinis kontaktas su pagarba. Žindymas ar maitinimas iš buteliuko – ne tik fizinių poreikių tenkinimas, bet ir proga ryšiui megzti; kūdikio signalų stebėjimas bei atliepimas, fizinis kontaktas gerbiant vaiko ribas. Miegas be kovos su biologija. Kūdikių miego raidos ypatumai, realistiški lūkesčiai, raminančios rutinos bei ritualai ir saugios miego aplinkos principai; jautrus reagavimas ir artumas naktį. Pirmieji atsiskyrimai. Kaip ruoštis auklei ar darželiui, kurti pažįstamumo ir tęstinumo jausmą, naudoti atsisveikinimo bei susijungimo ritualus. 1–3 metų vaiko autonomija. Dažni „Ne“, stiprios emocijos ir ribų tikrinimas kaip raidos dalis; kaip stabdyti nesaugų veiksmą, išlaikant ryšį ir nekeliant balso, kaip nukreipti per žaidimą ir nesiimti gėdinimo ar bausmių (nesmurtinis bendravimas). Tėvų emocinė gerovė ir palaikymas. Miego stoka, vienišumas, nerimas, kaltė ir poros įtampa; kodėl svarbu pirmiausia pasirūpinti savimi, kad galėtum pasirūpinti kitu, ir kodėl pagalbos priėmimas yra atsakinga tėvystė, o ne silpnumo ženklas. Ką naujo sužinos seminaro dalyviai? Mažo vaiko kalbos supratimas | Lengviau atpažins nuovargį, alkį, artumo, pertraukos ir reguliacijos poreikius. Ryšio kūrimas kasdienybėje | Supras, kaip kasdienė priežiūra – maitinimas, migdymas, guodimas – tampa ne „darbu“, o giliu, prieraišumą kuriančiu ryšiu. Gilesnis vaiko raidos suvokimas | Sužinos, kodėl intensyvus vaiko elgesys, emocijos ir prieštaravimai yra natūralūs raidos etapai, o ne tėvų auklėjimo nesėkmė ar netinkamas vaiko elgesys, ir kaip juose orientuotis. Pagarbios, amžių atitinkančios ribos | Išmoks stabdyti ir koreguoti netinkamą vaiko elgesį ramiai, be gėdinimo, balso kėlimo ar bausmių, išlaikydami tarpusavio pasitikėjimą net ir įtemptose situacijose. Pasiruošimas pirmiesiems atsiskyrimams | Supras, kodėl svarbu empatiškai vertinti pirmuosius atsiskyrimus (darželį ar auklės priežiūrą) ir viską daryti kantriai, kad būtų išsaugotas vaiko saugumo jausmas. Sąmoninga tėvystė | Supras, kad rūpinimasis savimi nėra savanaudiškumas, o svarbiausia investicija, kad tėvystė taptų lengvesnė ir pilnatviškesnė. Dalyviai geriau supras, kaip pirmųjų trejų metų vaiko raida susijusi su saugiu ryšiu, gebės realistiškiau vertinti mažo vaiko elgesį, atpažinti už jo slypinčius poreikius ir taikyti praktiškus, pagarbios bei pozityvios tėvystės būdus kasdienėse situacijose. Parengimo pagrindas. Attachment Parenting International programos „Tėvystė jungianti širdis“ temomis; prieraišumo ir ankstyvosios raidos principais; Dr. G. Neufeldo prieraišumo modeliu ir kita jo Instituto medžiaga; Lietuvos mamų emocinių sunkumų ir bendruomeninės paramos poreikio tyrimo įžvalgomis. 👨🏫 Lektorė Seminarą veda: Ieva Daugėlė - Motinystę globojančių iniciatyvų sąjungos direktorė, švietimo vadybos specialistė, API (JAV) sertifikuota prieraišiosios tėvystės edukatorė, projekto „Šeima 2050: šeimai draugiška savivaldybė“ organizatorė. Pati būdama mama, Ieva tiki, kad sąmoninga tėvystė prasideda nuo ryšio su savimi, su savo vaikais ir empatijos. Jos seminarai – tai saugi erdvė tėvams ieškoti puoselėjančių būdų kasdieniams iššūkiams spręsti ir kurti darnius, besąlygine meile ir bendradarbiavimu grįstus santykius šeimoje. Savo profesine veikla Ieva siekia stiprinti visapusiškos paramos šeimai sistemą Lietuvoje. 💶 Dalyvio mokestis Iki 2026 m. rugsėjo 24 d. išankstinė kaina – 29 Eur, likus mažiau nei savaitei iki renginio – 39 Eur. ⭐ Prenumeratoriams MAXI ir SMART – NEMOKAMAI Plačiau apie prenumeratas: https://mokymai.zmogausinstitutas.lt/pages/pradzia 🎥 Papildoma nauda dalyviams Po seminaro dalyviai gaus: seminaro vaizdo įrašą, kitą lektorių pateiktą medžiagą, kurią galės peržiūrėti net 12 mėnesių.